open-index/open-wikipedia-markdown huggingface dataset:
Αηδόνια Γρεβενών

Τα **Αηδόνια** είναι ορεινό χωριό της περιφερειακής ενότητας Γρεβενών σε υψόμετρο 760 μέτρα.

## Γεωγραφικά - ιστορικά στοιχεία
Τα Αηδόνια βρίσκονται στα βόρεια όρια με την περιφερειακή ενότητα Κοζάνης σε απόσταση 22 χλμ. ΒΔ. από τα Γρεβενά και 29 χλμ. Δ.-ΝΔ. από τη Σιάτιστα. Στον Κώδικα της Ζάβορδας αναφέρονται κάτοικοί του ως αφιερωτές της Ιεράς Μονής Αγίου Νικάνορος ή Ζάβορδας πριν την περίοδο 1692 με το παλιό τους όνομα *Στεχάζι* ή *Στηζάχι*. Σύμφωνα με την τοπική παράδοση το χωριό ιδρύθηκε από κατοίκους του οικισμού "Σόρμπα" της "Χώρας" και η ονομασία προήλθε από τον Αρβανίτη Μπέη Αληαγά. Η λέξη *Στη-ζάχη* προέρχεται από τη λέξη "ζάχη" η οποία σημαίνει μεγάλος πάγκος, πάνω στον οποίο γινόταν η επεξεργασία  του ξύλου της καρυδιάς, που αφθονούσε στην περιοχή. Πολιτισμικά τα Αηδόνια ανήκουν στα ανατολικά Μαστοροχώρια των Γρεβενών. Στο χωριό έζησε ο οπλαρχηγός και μακεδονομάχος Αθανάσιος Μπρούφας που μαζί με τα αδέλφια του είχε οργανώσει δικό του σώμα.
 
## Διοικητικά στοιχεία
Το χωριό αναφέρεται επίσημα ως *Στηξάχιο* το 1918 στο ΦΕΚ 260Α - 31/12/1918 να ορίζεται έδρα της ομώνυμης κοινότητας που ανήκε στο νομό Κοζάνης. Το 1919 με το ΦΕΚ 229Α - 17/10/1919 το όνομά του διορθώθηκε σε *Στηζάχιο* και το 1927 με το ΦΕΚ 18Α - 01/02/1927 μετονομάστηκε σε Αηδόνια από τα πολλά αηδόνια που υπήρχαν γύρω από το χωριό. Σύμφωνα με το σχέδιο Καλλικράτης, μαζί με το Δασακι αποτελούν την τοπική κοινότητα Αηδονίων που ανήκει στη δημοτική ενότητα Ηρακλεωτών του Δήμου Γρεβενών και σύμφωνα με την απογραφή 2011 ως κοινότητα έχει πληθυσμό 64 κατοίκους, ενώ ως οικισμός 53 . Η τοπική κοινότητα Αηδονίων είναι χαρακτηρισμένη ως αγροτικός ορεινός οικισμός, με έκταση 14,590 χμ² (2011).
## Πληθυσμός

(σε παρένθεση ο πληθυσμός της τοπικής κοινότητας)
## Εξωτερικοί σύνδεσμοι
*Τα Αηδόνια και το Δασάκι νομού Γρεβενών / Αλέξανδρου Κ. Αδαμίδη 

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Δήμος Γρεβενών
Κατηγορία:Χωριά της περιφερειακής ενότητας Γρεβενών
Προϋπολογισμός παραγωγής

Ένας **προϋπολογισμός παραγωγής** ταινιών (αγγλικά: Budget production) καθορίζει πόσα χρήματα θα δαπανηθούν σε ολόκληρο το κινηματογραφικό έργο. Αυτό περιλαμβάνει τον προσδιορισμό και την εκτίμηση των στοιχείων κόστους για κάθε φάση της κινηματογραφικής παραγωγής (ανάπτυξη, προπαραγωγή, παραγωγή, μεταπαραγωγή και διανομή). Η διάρθρωση του προϋπολογισμού διαχωρίζεται κανονικά σε κόστος "πάνω από τη γραμμή" (δημιουργικό) και "κάτω από τη γραμμή" (τεχνικό).

Ο προϋπολογισμός παραγωγής μπορεί επίσης να αναφέρεται σε έναν προϋπολογισμό  που έχει οριστεί από μια  επιχείρηση για τον αριθμό των μονάδων ενός προϊόντος που θα παραχθεί.

## Παραπομπές


Κατηγορία:Παραγωγή ταινιών
Κατηγορία:Ορολογία
Άννα του Φέλντεντς

Η **Άννα**, γερμ. Anne von Veldenz (π. 1390 - 18 Νοεμβρίου 1439) από τον Οίκο του Χοενγκέρολντσεκ ήταν κόρη του κόμη του Φέλντεντς και με τον γάμο της έγινε κόμισσα του Παλατινάτου-Ζίμμερν-Τσβάιμπρυκεν. Έγινε κόμισσα suo jure (ιδίω δικαιώματι) του Φέλντεντς.

## Βιογραφία
Ήταν κόρη του Φρειδερίκου Γ΄ τελευταίου κόμη του Φέλντεντς και της Μαργαρίτας, κόρης του Ιωάννη Α΄ κόμη του Νασσάου-Βάιλμπουργκ.

Με τον γάμο της με τον Στέφανο του Παλατινάτου-Τσβάιμπρυκεν έφερε την κομητεία του Φέλντεντς στην ιδιοκτησία των δουκών του Παλατινάτου-Τσβάιμπρυκεν. Επίσης με τον γάμο έφερε και το 50% από την κομητεία του Σπόνχαϊμ. Οι κόμητες του Φέλντεντς είχαν αποκτήσει το μερίδιο αυτό από το 1425, όπως είχε προβλεφθεί από τον Ιωάννη Ε΄ κόμη του Σπόνχαϊμ-Στάρκενμπουργκ στη *Συμφωνία του Σπόνχαϊμ*. Ο πρώτος γιος της Φρειδερίκος Α΄ κληρονόμησε το μερίδιό της αυτό στο Σπόνχαϊμ, και ο δεύτερος Λουδοβίκος Α΄ την κομητεία του Φέλντεντς. 

Τον 19ο αι. ένας απόγονός της έγινε βασιλιάς της Βαυαρίας, γι' αυτό ο θυρεός της, ένας κυανός λέων επί λευκού πεδίου, είναι τώρα μέρος του θυρεού της Βαυαρίας. 

## Οικογένεια
Παντρεύτηκε το 1409 τον Στέφανο των Βίττελσμπαχ κόμη του Παλατινάτου-Ζίμμερν-Τσβάιμπρυκεν και είχε τέκνα:
* Άννα 1413-1455.
* Έλσα 1420-1480, παντρεύτηκε τον Μιχαήλ φον Κόρβεϋ.
* Φρειδερίκος Α΄ 1417-1480, κόμης του Ζίμερν.
* Ρούπρεχτ 1420-1478, επίσκοπος του Στρασβούργου.
* Στέφεν 1421-1485.
* Λουδοβίκος Α΄ 1424-1489, κόμης του Τσβάιμπρυκεν.
* Ιωάννης αρχιεπίσκοπος του Μαγδεβούργου.
* Μαργαρίτα 1416-1426, απεβ. 10 ετών.

## Πηγές
* Gabbert, Carsten: Die Geroldsecker und ihre Burgen Geroldseck und Hohengeroldseck : das Verhältnis des Geschlechtes zu den Burgen und deren Bedeutung im 12 (...)

## Παραπομπές


Κατηγορία:Γερμανοί ευγενείς
Κατηγορία:Γερμανίδες κόμισσες
Μαργαρίτα του Χέλρε, δούκισσα του Ζίμμερν

Η **Μαργαρίτα**, γερμ. Margarete von Guelders (11 Αυγούστου 1436 - 2 Νοεμβρίου 1486) από τον Οίκο του Έχμοντ ήταν κόρη του δούκα του Χέλρε και με τον γάμο της έγινε δούκισσα του Παλατινάτου-Ζίμμερν.

## Βιογραφία
Ήταν η δεύτερη κόρη του Άρνολντ δούκα του Χέλρε (τώρα στην Ολλανδία) και της Αικατερίνης των Λα Μαρκ, κόρης του Αδόλφου Α΄ δούκα της Κλέβης.

## Οικογένεια
Παντρεύτηκε το 1454 τον Φρειδερίκο Α΄ των Βίττελσμπαχ δούκα του Παλατινάτου-Ζίμμερν και είχε τέκνα:
* Αικατερίνη 1455-1522.
* Στέφανος 1457-1488/89.
* Ιωάννης Α΄ 1459-1509, παλατινός κόμης του Ζίμερν.
* Φρειδερίκος 1460-1518.
* Ρούπρεχτ 1461-1507, επίσκοπος του Ρέγκενσμπουργκ.
* Άννα 1465-1517.
* Μαργαρίτα 1466-1506.
* Ελένη 1467-1555.

## Πηγές
* S. Jansen (17 October 2002). The Monstrous Regiment of Women: Female Rulers in Early Modern Europe. Palgrave Macmillan US. pp. 262–. ISBN 978-0-230-60211-3.

## Παραπομπές


Κατηγορία:Οίκος του Έχμοντ
Χριστίνα της Σαξονίας

Με το όνομα αυτό υπάρχουν τα εξής πρόσωπα:
* Χριστίνα της Σαξονίας, βασίλισσα της Δανίας
* Χριστίνα της Σαξονίας, λαντγκραβίνα της Έσσης
Λουίζα Γιουλιάνα του Νάσσαου

Η **Λουίζα-Τζουλιάνα**, γερμ. Louise Juliana von Nassau (31 Μαρτίου 1576 - 15 Μαρτίου 1644) από τον Οίκο του Νάσσαου ήταν κόρη του πρίγκιπα της Οράγγης και με τον γάμο της έγινε εκλέκτορας του Παλατινάτου.

## Βιογραφία
Ήταν η τέταρτη κόρη (1η από τον 3ο γάμο) του Γουλιέλμου Α΄ πρίγκιπα της Οράγγης και της Καρλόττας των Βουρβόνων, κόρης του Λουδοβίκου δούκα του Μονπανσιέ.

## Οικογένεια
Παντρεύτηκε το 1593 ττον Φρειδερίκο Δ΄ των Βίττελσμπαχ εκλέκτορα του Παλατινάτου και είχε τέκνα:
* Λουίζα-Τζουλιάνα 1594-1640, παντρεύτηκε τον Ιωάννη Β΄ Βίττελσμπαχ κόμη του Παλατινάτου-Τσβάιμπρυκεν.
* Αικατερίνη-Σοφία 1595-1626.
* Ελισάβετ-Καρλόττα 1597-1660, παντρεύτηκε τον Γεώργιο-Γουλιέλμο των Χοεντσόλερν εκλέκτορα του Βρανδεμβούργου.
* Φρειδερίκος Ε΄ 1596-1632, εκλέκτορας του Παλατινάτου και βασιλιάς της Βοημίας.
* Λουδοβίκος-Φίλιππος 1602-1655.
* Άννα-Ελεονόρα 1599-1600, Λουδοβίκος-Γουλιέλμος 1600, Μαυρίκιος-Χριστιανός 1601-1605, απεβίωσαν νωρίς.

## Πρόγονοι

## Πηγές
* "Louise Juliana, keurvorstin van de Palts" last accessed April 1, 2007

## Παραπομπές


Κατηγορία:Οίκος του Νάσσαου
Κατηγορία:Κόμισσες του Νάσσαου
Κατηγορία:Εκλέκτειρες του Παλατινάτου
Βιλελμίνη Ερνεστίνη της Δανίας

Η **Βιλελμίνη Ερνεστίνη** (δαν. *Vilhelmine Ernestine af Danmark*, 20/21 Ιουνίου 1650 - 22/23 Απριλίου 1706) από τον Οίκο του Ολδεμβούργου ήταν πριγκίπισσα της Δανίας και με τον γάμο της έγινε εκλέκτειρα του Παλατινάτου.

## Βιογραφία
Ήταν το τέταρτο παιδί και η τρίτη κόρη του Φρειδερίκου Γ΄ της Δανίας και της Σοφίας Αμαλίας των Γουέλφων, κόρης του Γεωργίου του Μπράουνσβαϊγκ-Κάλενμπεργκ.

## Οικογένεια
Παντρεύτηκε το 1671 τον Κάρολο Β΄ του Παλατινάτου. Δεν απέκτησαν απογόνους.

## Πηγές
* *Dansk biografisk Lexikon / XVIII*. Bind. Ubbe - Wimpffen / (in Danish)
## Παραπομπές


Κατηγορία:Οίκος του Όλντενμπουργκ
Κατηγορία:Πριγκίπισσες της Δανίας
Κατηγορία:Πριγκίπισσες της Νορβηγίας
Κατηγορία:Πριγκίπισσες τoυ Παλατινάτου
Κατηγορία:Εκλέκτειρες του Παλατινάτου
Καρλόττα της Έσσης-Κάσσελ

H **Καρλόττα** (γερμ. *Charlotte von Hessen-Kassel*, 20 Νοεμβρίου 1627 - 26 Μαρτίου 1686) από τον Οίκο της Έσσης ήταν κόρη του λανdγράβου της Έσσης-Κάσσελ και με τον γάμο της έγινε εκλέκτορας του Παλατινάτου.

## Βιογραφία
Ήταν η πρώτη κόρη του Γουλιέλμου Ε΄ της Έσσης-Κάσσελ και της Αμαλίας Ελισάβετ των Χάναου, κόρης του Φιλίππου Λουδοβίκου Β΄ του Χάναου-Μύντσενμπεργκ.

Το 1686 απεβίωσε η Καρλόττα σε ηλικία 59 ετών. Ο σύζυγός της έκανε άλλους δύο γάμους. 

## Οικογένεια
Παντρεύτηκε το 1650 τον Κάρολο Α΄ Λουδοβίκο του Παλατινάτου και είχε τέκνα:
* Κάρολος Β΄ (1651-1685), εκλέκτορας του Παλατινάτου.
* Ελισάβετ Καρλόττα (1652-1722), παντρεύτηκε τον Φίλιππο Α΄της Ορλεάνης.
* Φρειδερίκος (12-13 Μάϊου 1653).

## Πρόγονοι

## Πηγές
* Louda, Jirí; MacLagan, Michael (1999). Lines of Succession: Heraldry of the Royal Families of Europe (2nd ed.). London: Little, Brown and Company.
* Morby, John (1989). Dynasties of the World: a chronological and genealogical handbook. Oxford University Press.

## Παραπομπές


Κατηγορία:Οίκος της Έσσης
Κατηγορία:Εκλέκτειρες του Παλατινάτου
Μαρία του Βρανδεμβούργου-Κούλμπαχ

Η **Μαρία**, γερμ. Marie von Brandenburg-Kulmbach (14 Οκτωβρίου 1519 - 31 Οκτωβρίου 1567) από τον Οίκο των Χοεντσόλερν ήταν κόρη του μαργράβου του Βρανδεμβούργου-Κούλμπαχ και με τον γάμο της έγινε εκλέκτορας του Παλατινάτου.

## Βιογραφία
Ήταν η πρώτη κόρη του Καζιμίρ, μαργράβου του Βρανδεμβούργου-Κούλμπαχ και της Σουζάνας των Βίττελσμπαχ, κόρης του Αλβέρτου Δ΄ δούκα της Βαυαρίας.

## Οικογένεια
Παντρεύτηκε το 1537 τον Φρειδερίκο Γ΄ των Βίττελσμπαχ εκλέκτορα του Παλατινάτου και είχε τέκνα:
* Λουδοβίκος ΣΤ΄ 1539-1583, εκλέκτορας του Παλατινάτου. Γιος του ήταν ο Φρειδερίκος Δ΄, εκλέκτορας του Παλατινάτου
* Ελισάβετ 1540-1594, παντρεύτηκε τον Ιωάννη Φρειδερίκο Β΄ των Βέττιν, δούκα της Σαξονίας
* Ιωάννης Καζιμίρ 1543-1592, κόμης του Λάουτερν, κυβέρνησε ως επίτροπος του ανήλικου ανιψιού του Φρειδερίκου Δ΄
* Δωροθέα Σουζάνα 1544-1592, παντρεύτηκε τον Ιωάννη Γουλιέλμο των Βέττιν, δούκα της Σαξονίας-Βαϊμάρης
* Άννα Ελισάβετ 1549-1609, παντρεύτηκε τον Φίλιππο Β΄, λαντγράβο της Έσσης-Ράινφελς και έπειτα τον Ιωάννη Αύγουστο, κόμη του Φέλντεντς
* Χριστόφορος 1551-1574
* Κουνιγούνδη-Ιακωβαία 1556-1586, παντρεύτηκε τον Ιωάννη ΣΤ΄, κόμη του Νάσσαου-Ντίλενμπουργκ
* Αλβέρτα 1538-1553 απεβ. 15 ετών, Χέρμαν Λουδοβίκος 1541-1556 απεβ. 15 ετών, Αλβέρτος 1546-1547, Κάρολος 1552-1555 απεβ. 3 ετών

## Πρόγονοι

## Πηγές
* August Kluckhohn (Hrsg.): Briefe Friedrich des Frommen, Kurfürsten von der Pfalz, C.A. Schwetschke und Sohn, 1868, S. 38 ff.
* August Kluckhohn: Wie ist Kurfürst Friedrich III von der Pfalz Calvinist geworden?, F. Straub, 1866, S. 427 f.

## Παραπομπές


Κατηγορία:Οίκος των Χοεντσόλερν
Κατηγορία:Πριγκίπισσες τoυ Παλατινάτου
Κατηγορία:Εκλέκτειρες του Παλατινάτου
Αγόρι στο Γκέτο της Βαρσοβίας (φωτογραφία)

Μια από τις πιο εμβληματικές φωτογραφίες της Εξέγερσης στο Γκέτο της Βαρσοβίας και του Ολοκαυτώματος είναι η φωτογραφία που απεικονίζει την παράδοση μιας ομάδας Εβραίων ανδρών, γυναικών και παιδιών, που ήταν κρυμμένη σε μια καρβουναποθήκη, στα γερμανικά στρατεύματα. 

Στο μπροστινό μέρος της φωτογραφίας βρίσκεται ένα μικρό αγόρι με τα χέρια σηκωμένα ψηλά όπως και οι υπόλοιποι Εβραίοι της φωτογραφίας ενώ λίγο πιο πίσω διακρίνεται ο SS-Rottenführer Josef Blösche με το αυτόματο στραμμένο προς το μέρος του παιδιού. Δεν είναι γνωστό το όνομα του αγοριού ούτε κάποιου από τους υπόλοιπους αιχμαλώτους. Μετά τη σύλληψη τους όλοι όσοι απεικονίζονται στη φωτογραφία οδηγήθηκαν αρχικά στην Umschlagplatz και από εκεί στα στρατόπεδα εξόντωσης Μαϊντάνεκ και Τρεμπλίνκα.

Η εν λόγω φωτογραφία θεωρείται σύμβολο των εκατομμυρίων ανθρώπων και κυρίως των παιδιών που χάθηκαν στο Ολοκαύτωμα.

Κατηγορία:Ασπρόμαυρες φωτογραφίες
Κατηγορία:Εξέγερση του Γκέτο της Βαρσοβίας
Ελισάβετ της Έσσης (1539-1582)

Η **Ελισάβετ** (γερμ. *Elisabeth von Hessen*, 13 Φεβρουαρίου 1539 - 14 Μαρτίου 1582) από τον Οίκο της Έσσης ήταν κόρη του λαντγκράβου της Έσσης και με τον γάμο της έγινε εκλέκτορας του Παλατινάτου.

## Βιογραφία
Ήταν η τέταρτη κόρη του Φιλίππου Α΄, λαντγκράβου της Έσσης και της Χριστίνας των Βέττιν, κόρης του Γεωργίου, δούκα της Σαξονίας.

## Οικογένεια
Παντρεύτηκε το 1560 τον Λουδοβίκο ΣΤ΄ των Βίττελσμπαχ, εκλέκτορα του Παλατινάτου και είχε τέκνα:
* Άννα-Μαρία 1561-1589, νυμφεύτηκε τον Κάρολο Θ΄ Βάσα της Σουηδίας.
* Χριστίνα 1573-1619.
* Φρειδερίκος Δ΄ 1574-1610, εκλέκτορας του Παλατινάτου. 
* Ελισάβετ 1562, Δωροθέα-Ελισάβετ 1565, Δωροθέα 1566-1568, Φρειδερίκος-Φίλιππος 1567-1568, Ιωάννης-Φρειδερίκος 1569, Λουδοβίκος 1570-1571, Αικατερίνη 1572-1586 απεβ. 14 ετών, Φίλιππος 1575, Ελισάβετ 1576-1577, σχεδόν όλα απεβίωσαν νήπια.

## Πρόγονοι

## Πηγές
* Gustav von Bezold (1884), "Ludwig VI., Kurfürst von der Pfalz", Allgemeine Deutsche Biographie (ADB) (in German), 19, Leipzig: Duncker & Humblot, pp. 577–580
* Volker Press (1987), "Ludwig VI., Kurfürst von der Pfalz", Neue Deutsche Biographie (NDB) (in German), 15, Berlin: Duncker & Humblot, pp. 414–415

## Παραπομπές


Κατηγορία:Οίκος της Έσσης
Κατηγορία:Πριγκίπισσες τoυ Παλατινάτου
Κατηγορία:Εκλέκτειρες του Παλατινάτου
Βεατρίκη της Βάδης

Η **Βεατρίκη**, γερμ. Beatrix von Baden (22 Ιανουαρίου 1492 - 4 Απριλίου 1535) από τον Οίκο του Τσέρινγκεν ήταν κόρη του μαργράβου του Μπάντεν και με τον γάμο της έγινε δούκισσα του Παλατινάτου-Ζίμερν.

## Βιογραφία
Ήταν η πέμπτη κόρη του Χριστόφορου Α΄ μαργράβου του Μπάντεν-Μπάντεν και της Οτιλίας, κόρης του Φίλιππου Β΄ διαδόχου της κομητείας του Κάτσενελνμπογκεν.

## Οικογένεια
Παντρεύτηκε το 1508 τον Ιωάννη Β΄ των Βίττελσμπαχ δούκα του Παλατινάτου-Ζίμερν και είχε τέκνα:
* Αικατερίνη 1510-1572.
* Ιωάννα 1512-1581.
* Οτιλία 1513-1553.
* Φρειδερίκος Γ΄ 1515-1576, παλατινός κόμης του Ζίμερν και μετά εκλέκτορας του Παλατινάτου.
* Μπριγκίτα 1516-1562.
* Γεώργιος 1518-1569, κόμης του Ζίμερν-Σπόνχαϊμ.
* Ελισάβετ 1520-1564.
* Ριχάρδος 1521-1598, κόμης του Ζίμερν-Σπόνχαϊμ.
* Μαρία 1524-1576.
* Σαβίνα 1528-1578, παντρεύτηκε τον Λάμοραλ, κόμη του Έχμοντ.
* Ελένη 1532-1579, παντρεύτηκε τον Φίλιππο Γ΄, κόμη του Χάναου-Μύντσενμπεργκ.

## Πηγές
* Setton, Kenneth Meyer (1984). The Papacy and the Levant, 1204-1571. American Philosophical Society. p. 1130. ISBN 9780871691620.



Κατηγορία:Οίκος του Τσέρινγκεν
Κατηγορία:Πριγκίπισσες τoυ Παλατινάτου
Κατηγορία:Γερμανίδες παλατινές κόμισσες
Κατηγορία:Μαργραβίνες της Βάδης
Άννα της Ανατολικής Φρισίας

Η **Άννα**, γερμ. Anne von Ostfriesland (26 Ιουνίου 1562 - 21 Απριλίου 1621) από τον Οίκο των Σίρκσενα ήταν κόρη του κόμη της Ανατολικής Φρισίας και με τους γάμους της έγινε πρώτα εκλέκτορας του Παλατινάτου, έπειτα μαργραβίνα του Μπάντεν-Ντούρλαχ και μετά δούκισσα της Σαξονίας-Λάουενμπουργκ.

## Βιογραφία
Ήταν η δεύτερη κόρη του Έντσαρντ Β΄, κόμη της Ανατολικής Φρισίας και της Αικατερίνης των Βάσα, κόρης του Γουσταύου Α΄ της Σουηδίας. 

Απεβίωσε 59 ετών και τάφηκε στην εκκλησία του Αγ. Πνεύματος στη Χαϊδελβέργη. Ο τάφος της δεν έχει διατηρηθεί.

## Οικογένεια
Παντρεύτηκε πρώτα το 1583 τον Λουδοβίκο ΣΤ΄ εκλέκτορα του Παλατινάτου. Δεν απέκτησε απογόνους.

Το 1583 απεβίωσε ο Λουδοβίκος ΣΤ΄ και η Άννα έκανε δεύτερο γάμο το 1585 με τον Ερνέστο Φρειδερίκο μάργραβο του Μπάντεν-Ντούρλαχ. Δεν απέκτησε απογόνους.

Το 1604 απεβίωσε ο Ερνέστος Φρειδερίκος και το 1617 η Άννα παντρεύτηκε για δεύτερη φορά με τον Ιούλιο Ερρίκο των Βέττιν δούκα της Σαξονίας-Λάουενμπουργκ. Δεν είχε παιδιά.

## Πηγές
* Karin Tegenborg Falkdalen (2010). Vasadöttrarna (The Vasa Daughters). Falun: Historiska Media. ISBN 978-91-85873-87-6

## Παραπομπές


Κατηγορία:Γερμανοί ευγενείς
Κατηγορία:Εκλέκτειρες του Παλατινάτου
Κατηγορία:Οίκος των Σίρκσενα
Περίοδος επώασης

Η **Περίοδος επώασης** (ή **λανθάνουσα περίοδος**) είναι ο χρόνος ο οποίος μεσολαβεί από την έκθεση ενός ατόμου σε παθογόνο οργανισμό, σε μια χημική ουσία ή σε κάποιο είδος ακτινοβολίας μέχρι την εμφάνιση των πρώτων συμπτωμάτων από την έκθεση αυτή. Σε μια τυπική μολυσματική ασθένεια, η περίοδος επώασης είναι η περίοδος που χρειάζεται ο παθογόνος οργανισμός ώστε να εμφανίσει στον ξενιστή τα πρώτα συμπτώματα.

## Παραπομπές

Κατηγορία:Επιδημιολογία
Μαρία Λουίζα του Ντέγκενφελτ

Η **Μαρία Λουίζα** (γερμ. *Marie Luise von Degenfeld*, 28 Νοεμβρίου 1634 - 18 Μαρτίου 1677) από τον Οίκο των Ντέγκενφελτ ήταν κόρη του Βαρόνου του Ντέγκενφελντ και με τον γάμο της έγινε εκλέκτορας του Παλατινάτου. 

## Βιογραφία
Η *Μαρία Σουζάννε Λουίζε φον Ντέγκενφελντ* ήταν κόρη του πτωχευμένου Μάρτενς Κρίστοφ, Βαρόνου του Ντέγκεφελντ, και της Μαρία Άννα Άντελμαν φον Άντελμαννσφελντεν. Το 1650 διορίστηκε κυρία των τιμών της Καρλόττας της Έσσης-Κάσσελ, συζύγου του Καρόλου Α΄ Λουδοβίκου του Παλατινάτου. 

## Οικογένεια
Ο γάμος της Καρλόττας δεν ήταν ευτυχής, αυτό ήταν γνωστό. Η ίδια διαμαρτυρόταν ανοικτά γι' αυτόν, λέγοντας ότι έγινε παρά τη θέλησή της. Η Μαρία Λουίζα αρχικά αρνήθηκε να γίνει ερωμένη του εκλέκτορα· ο Κάρολος Α΄ Λουδοβίκος έκανε το 1658 μοργανατικό γάμο με αυτή στο κυνηγετικό περίπτερο του Κάστρου Σβέτσινγκεν (μεταξύ της Χαϊδελβέργης και του Μάννχαϊμ). Χρησιμοποίησε την ηγεμονική του εξουσία για την τέλεση του γάμου· έγινε δίγαμος. Το 1667 έδωσε τον τίτλο *Raugrafin*, χωρίς εδαφικό προσδιορισμό, σε αυτήν και στα τέκνα τους, διαχωρίζοντάς τα από αυτά του πρώτου, δυναστικού γάμου του. Η Καρλόττα θεώρησε ότι έτσι ο γάμος τους νομικά τελείωσε και αρνιόταν να συνεχίσει να τον αναγνωρίζει. Η Μαρία Λουίζα είχε τέκνα:
* Καρολίνα Ελισάβετ 1659-1696, παντρεύτηκε τον επιτηρητή της Μάινχαρτ Σόμπεργκ, 3ο Δούκα του Σόμπεργκ. Αυτή έλαβε προίκα 20.000 φλορίνια.
* Κάρολος Λουδοβίκος 1658-1688, απεβ. 30 ετών στη μάχη.
*Λουίζα 1661-1733.
*Λουδοβίκος 1662.
*Αμαλία Ελισάβετ 1663-1709.
*Γεώργιος Λουδοβίκος 1664-1665.
*Φρειδερίκη 1665-1674.
*Φρειδερίκος Γουλιέλμος 1666-1667.
* Κάρολος Εδουάρδος 1668-1690, απεβ. 22 ετών στη μάχη. Στους δύο αυτούς γιους του ο εκλέκτορας έδωσε την κυριότητα του Στέμπαχ στο Κράιχγκαου. Ο εκλέκτορας απεβίωσε το 1680 και ο γιος του το 1685. Ο επόμενος εκλέκτορας κατέλαβε το Στέμπαχ το 1690, όταν απεβίωσε ο Κάρολος Εδουάρδος. Τότε διαμαρτυρήθηκε ο Κάρολος Μαυρίκιος και έτσι το 1695 τού αποδόθηκε. Το 1702 ο τελευταίος απεβίωσε και ο εκλέκτορας κατέλαβε πάλι το Στέμπαχ. Σε αυτό έκαναν έφεση οι αδελφές τού Καρόλου Μαυρικίου, η Λουίζα και η Αμαλία Ελισάβετ και επέτυχαν να αποδοθεί σε αυτές.
*Σοφία 1669.
*Κάρολος Μαυρίκιος 1671-1702. Ήταν η συμπάθεια της ετεροθαλούς αδελφής του Ελισάβετ Καρλόττας, που ήταν παντρεμένη στη Γαλλία. Εις μάτην ζητούσε από τον πατέρα της ένα εισόδημα για τον Κάρολο Μαυρίκιο: αυτός απεβίωσε άπορος και άγαμος.
* Κάρολος Αύγουστος 1672-1691, απεβ. 19 ετών στη μάχη.
* Κάρολος Καζιμίρ 1675-1691 απεβ. 16 ετών σε μονομαχία.

## Πηγές
* Huberty, Michel; Giraud, Alain; Magdelaine, F. and B. (1985). L'Allemagne Dynastique, Tome IV. France: Laballery. pp. 196–197, 223–224, 269–270, 302–304. ISBN 2-901138-04-7.

## Παραπομπές


Κατηγορία:Κυρίες Επί Των Τιμών
Πέτρος Πετρίδης

Το όνομα Πέτρος Πετρίδης μπορεί να αναφέρεται σε:

*Πέτρος Πετρίδης (συνθέτης)
*Πέτρος Πετρίδης (Κύπριος υπουργός)
*Πέτρος Πετρίδης (δήμαρχος)
*Πέτρος Πετρίδης (ζωγράφος)
Raw (ταινία)

Το ***Raw*** (πρωτότυπος τίτλος: ***Grave***) είναι Γαλλοβεγλική δραματική ταινία τρόμου, του 2016, σε σκηνοθεσία και σενάριο Ζουλιά Ντουκουρνό. Στην ταινία πρωταγωνιστεί οι Γκαράνς  Μαριγιέ. Η πλοκή της ταινίας περιστρέφεται γύρω από μία πρωτοετής χορτοφάγο της κτηνιατρικής σχολής, η οποία μετά την πρώτη της δοκιμή κρέατος στη ζωή της, αναπτύσσει μία εξαιρετική ανάγκη για το κρέας και τη σάρκα. 

Η ταινία έκανε πρεμιέρα στο Φεστιβάλ Καννών το 2016, στις 14 Μαΐου. Τον Μάρτιο του επόμενου χρόνου κυκλοφόρησε και στις κινηματογραφικές αίθουσες της Γαλλίας και του Βελγίου. Η ταινία, σε γενικές γραμμές, επαινέθηκε από τους κριτικούς, ειδικότερα για τη σκηνοθεσία και το σενάριο της Ντουκουρνό. Ωστόσο, λόγω των γραφικών της σκηνών, συνάντησε και αντιπαράθεση. Η ταινία απέσπασε βραβεύσεις και υποψηφιότητες. 

## Παραπομπές


## Εξωτερικοί σύνδεσμοι
*

Κατηγορία:Ταινίες του 2016
Κατηγορία:Γαλλόφωνες ταινίες
Κατηγορία:Γαλλικές ταινίες της δεκαετίας 2010
Κατηγορία:Γαλλικές ταινίες τρόμου
Κατηγορία:Βελγικές ταινίες
Κατηγορία:Ταινίες ενηλικίωσης
Κατηγορία:Κανιβαλισμός στη μυθοπλασία
Κατηγορία:Σκηνοθετικό ντεμπούτο σε ταινίες
Σιδηροδρομικός Σταθμός Ξυλοκάστρου

**Σιδηροδρομικός Σταθμός Ξυλοκάστρου** είναι ένας σιδηροδρομικός σταθμός του Οργανισμού Σιδηροδρόμων Ελλάδος στο Ξυλόκαστρο του Νομού Κορινθίας στη χιλιομετρική θέση 136,839. Βρίσκεται λίγο νότια από τα όρια του αστικού ιστού και έλαβε την ονομασία του από την πόλη την οποία εξυπηρετεί. Ο σταθμός παραδόθηκε προς επιβατική χρήση στις 22 Ιουνίου 2020, οπότε περαιώθηκαν τα έργα για την απόλυτη ετοιμότητα της νέας γραμμής που εξυπηρετείται από τα τρένα υψηλών ταχυτήτων ανάμεσα στην Αθήνα και την Πάτρα.

Ο σταθμός Ξυλοκάστρου δεν πρέπει να συγχέεται με τον ομώνυμο παλαιό σιδηροδρομικό επί της σιδηροδρομικής γραμμής Πειραιά–Πάτρας των πρώην Σιδηροδρόμων Πειραιώς - Αθηνών - Πελοποννήσου, ο οποίος βρίσκεται βορειοανατολικά του σημερινού σταθμού, εγγύτερα της παραλίας του Κορινθιακού Κόλπου.

## Γενικά
Ο σταθμός έχει 4 γραμμές, εκ των οποίων οι 2 διαθέτουν στεγασμένες πλευρικές αποβάθρες, καθιστώντας δυνατή την στάθμευση αμαξοστοιχιών. Στο κτήριο του σταθμού υπάρχει χώρος αναμονής, σκάλες για την πρόσβαση των γραμμών, καθώς και ανελκυστήρας. Τα εγκαίνια του πραγματοποιήθηκαν στις 22 Ιουνίου του 2020, μαζί με το υπόλοιπο τμήμα Κιάτου-Αιγίου.

## Παραπομπές


Ξυλόκαστρο
Ξυλόκαστρο
Ξυλόκαστρο
Πέτρος Πετρίδης (Κύπριος υπουργός)

Ο **Πέτρος Πετρίδης** είναι Ελληνοκύπριος πολιτικός και ιατρός. Διετέλεσε Υπουργός Υγείας της Κύπρου.

## Βιογραφικά στοιχεία
Ο Πέτρος Πετρίδης γεννήθηκε στις 29 Δεκεμβρίου 1948 στη Λευκωσία. Σπούδασε ιατρική στο Πανεπιστήμιο Αθηνών με εξειδίκευση στην αγγειοχειρουργική.

Διετέλεσε Διευθυντής της Αγγειοχειρουργικής Κλινικής και Ιατρικός Διευθυντής του Γενικού Νοσοκομείου Λευκωσίας. Επιπλέον, εξάσκησε το επάγγελμα του αγγειοχειρούργου σε ιδιωτικό νοσηλευτήριο.

Επιπρόσθετα, διετέλεσε για πολλά χρόνια αντιπρόεδρος της Παγκύπριας Συντεχνίας Κυβερνητικών Ιατρών με ενεργό ανάμειξη στα κοινά και στα θέματα δημόσιας υγείας. Ακόμη, ήταν σύμβουλος των πρώην Προέδρων της Κυπριακής Δημοκρατίας Σπύρου Κυπριανού και Τάσσου Παπαδόπουλου για θέματα υγείας.

Επιπρόσθετα, συνεργάστηκε με την Πανεπιστημιακή Κλινική του Αρεταίειου Νοσοκομείου Αθηνών για την εκπαίδευση ειδικευομένων χειρουργικής αγγείων. Είναι μέλος διεθνών ιατρικών σωμάτων με συμμετοχή σε διεθνή συνέδρια και αντιπρόεδρος της Αγγειοχειρουργικής Εταιρείας Κύπρου.

Είναι νυμφευμένος με την Ελένη Στυλιανού και έχει δύο κόρες και ένα υιό.

## Πολιτική διαδρομή
Την 1 Μαρτίου 2013 διορίστηκε Υπουργός Υγείας στην κυβέρνηση Νίκου Αναστασιάδη. Τον Φεβρουάριο του 2014 υπέβαλε την παραίτηση του μετά την αποχώρηση του ΔΗΚΟ από την κυβέρνηση, κόμμα από το οποίο προερχόταν. Παρέμεινε στη θέση του μέχρι τις 13 Μαρτίου 2014, ενώ παραιτήθηκε και από το ΔΗΚΟ.

## Παραπομπές


## Πηγές
* 

Κατηγορία:Κύπριοι ιατροί
Κατηγορία:Υπουργοί Υγείας (Κύπρος)
Κατηγορία:Κυβέρνηση Νίκου Αναστασιάδη 2013
Σιδηροδρομικός Σταθμός Ακράτας

Ο παλαιός **Σιδηροδρομικός Σταθμός Ακράτας** ήταν σιδηροδρομικός σταθμός που εξυπηρετούσε την Ακράτα ενώ βρισκόταν στο Κράθι Αχαΐας (Παραλία Ακράτας), επί της κατηργημένης σιδηροδρομικής γραμμής Πειραιά–Πάτρας. Ο σταθμός εγκαινιάστηκε το 1887 ενώ στις 9 Ιουλίου 2007 έπαυσε να λειτουργεί, καθώς αναμενόταν να αντικατασταθεί από νέο. Ο παλαιός συνέχισε να χρησιμοποιείται μόνο για εκδρομική λειτουργία μέχρι το 2009, οπότε και έκλεισε οριστικά.

Ο νέος σταθμός επί της σιδηροδρομικής γραμμής Αεροδρομίου–Πάτρας παραδόθηκε προς επιβατική χρήση στις 22 Ιουνίου 2020, ενώ εκκρεμεί η ολοκλήρωση των έργων ηλεκτροκίνησης του τμήματος Αιγίου–Κιάτου.

Ο σταθμός έχει 4 γραμμές εκ των οποίων οι 2 διαθέτουν στεγασμένες πλευρικές αποβάθρες, καθιστώντας δυνατή την στάθμευση αμαξοστοιχιών. Στο κτήριο του σταθμού υπάρχει χώρος αναμονής, σκάλες για την πρόσβαση των γραμμών, καθώς και ανελκυστήρας.

## Παραπομπές


Ακράτα
Ακράτα
Ακράτα
Χίλντα του Λουξεμβούργου

Η **Χίλντα του Λουξεμβούργου** (*Hilda vu Lëtzebuerg*, 15 Φεβρουαρίου 1897 - 8 Σεπτεμβρίου 1979) ήταν κόρη του Γουλιέλμου Δ΄, Μέγα Δούκα του Λουξεμβούργου.

## Βιογραφία
Η *Χίλντα Σοφία Μαρία Αδελαΐδα Βιλελμίνη* γεννήθηκε στις 15 Φεβρουαρίου 1897 στο Κάστρο Μπεργκ, Κολμάρ-Μπεργκ του Λουξεμβούργου, και ήταν το τρίτο παιδί και κόρη του Γουλιέλμου Δ΄ του Λουξεμβούργου και της Μαρίας Άννας της Πορτογαλίας.

Παντρεύτηκε τον Αδόλφο, 10ο Πρίγκιπα του Σβάρτσενμπεργκ, στις 29 Οκτωβρίου 1930 στο Κάστρο Μπεργκ. Το ζευγάρι δεν απέκτησε παιδιά, αλλά μοιράστηκε το πάθος του για τη γεωργία, την άγρια πανίδα και τη βοτανολογία και πέρασαν το μεγάλο μέρος της ζωής του, στο καταφύγιο Στάρα Ομπόρα. Στη Λαϊκίπια της Κένυας το 1933, αγόρασε με τον σύζυγό της μια φάρμα. Εκτός από τα σύγχρονα γεωργικά μέσα που διέθετε στη φάρμα, ο Αδόλφος οικοδόμησε εκεί έναν υδροηλεκτρικό σταθμό παραγωγής ηλεκτρικής ενέργειας και έκανε εξαιρετικές βελτιώσεις, στις συνθήκες διαβίωσης για τους εργάτες του. Κληρονόμησε τα οικογενειακά κτήματα του πατέρα της, μετά τον θάνατό του το 1938.

## Πρόγονοι

## Τίτλοι
*15 Φεβρουαρίου 1897 – 29 Οκτωβρίου 1930: *Η Μεγάλη Δουκική Υψηλότητα* Πριγκίπισσα Χίλντα του Λουξεμβούργου, Πριγκίπισσα του Νάσσαου
*29 Οκτωβρίου 1930 – 1 Οκτωβρίου 1938: *Η Μεγάλη Δουκική Υψηλότητα* Κληρονομική Πριγκίπισσα του Σβάρτσενμπεργκ, Πριγκίπισσα του Λουξεμβούργου και του Νάσσαου
*1 Οκτωβρίου 1938 – 27 Φεβρουαρίου 1950: *Η Μεγάλη Δουκική Υψηλότητα* Πριγκίπισσα του Σβάρτσενμπεργκ, Πριγκίπισσα του Λουξεμβούργου και του Νάσσαου
*27 Φεβρουαρίου 1950 – 8 Σεπτεμβρίου 1979: *Η Μεγάλη Δουκική Υψηλότητα*  Η Χήρα Πριγκίπισσα του Σβάρτσενμπεργκ, Πριγκίπισσα του Λουξεμβούργου και του Νάσσαου

## Παραπομπές


Κατηγορία:Οίκος του Νάσσαου
Κατηγορία:Λουξεμβούργιοι ευγενείς
Κατηγορία:Πριγκίπισσες του Λουξεμβούργου
Σιδηροδρομικός Σταθμός Αιγίου

Η ονομασία **Σιδηροδρομικός Σταθμός Αιγίου** αναφέρεται τόσο στις παλαιές παραθαλάσσιες εγκαταστάσεις όσο και στις νέες που βρίσκονται στο νοτιοανατολικό τμήμα της πόλης. Ο παλαιός σιδηροδρομικός σταθμός Αιγίου επί της μετρικής γραμμής Πειραιά–Πάτρας βρίσκεται στο παραθαλάσσιο μέτωπο της πόλης (γωνία Παυσανίου και Σωκράτους). Εγκαινιάστηκε το 1887 και τέθηκε εκτός κανονικής λειτουργίας στις 9 Ιουλίου 2007, ωστόσο συνέχισε να χρησιμοποιείται μόνο για εκδρομική λειτουργία μέχρι το 2009 οπότε και έκλεισε οριστικά. Ο νέος σταθμός εγκαινιάστηκε στις 22 Ιουνίου 2020.

## Ο νέος σταθμός
Ο νέος σταθμός βρίσκεται στα νοτιοανατολικά όρια του αστικού ιστού (επί της οδού Κορίνθου, βορείως του Αθλητικού Κέντρου Νικολάου Πλαστήρα). Τέθηκε σε λειτουργία στις 22 Ιουνίου 2020. Η απόσταση από το Αίγιο έως την Αθήνα μέσω της νέας σιδηροδρομικής σύνδεσης διανύεται σε 2 ώρες, ενώ οι αντίστοιχοι χρόνοι είναι 2 ώρες και 15 λεπτά για τον Πειραιά και 2 ώρες και 20 λεπτά για το Αεροδρόμιο.

Έχει 7 γραμμές, εκ των οποίων οι 5 διαθέτουν στεγασμένες 2 αποβάθρες νησίδας, καθώς και 1 πλευρική, καθιστώντας δυνατή την στάθμευση αμαξοστοιχιών. Στο κτίριο του σταθμού υπάρχει χώρος αναμονής, σκάλες για την πρόσβαση των γραμμών, καθώς και ανελκυστήρας.

## Λεωφορεία
Στον σταθμό υπήρχε τους πρώτους μήνες λειτουργίας της νέας σιδηροδρομικής γραμμής Κιάτο - Αίγιο και λεωφορειακή σύνδεση με την Πάτρα με λεωφορεία της Hellenic Train, η οποία διεκόπη λίγο αργότερα λόγω χαμηλής επιβατικής κίνησης. Από τις 23 Ιουνίου 2025 υπάρχει σύνδεση του σταθμού με το κέντρο της πόλης μέσω δρομολογίων του Αστικού ΚΤΕΛ Αιγίου που έχουν ανταπόκριση με τα σιδηροδρομικά δρομολόγια από/προς Κιάτο.

## Παραπομπές


Αίγιο
Αίγιο
Αίγιο
Μαργαρίτα του Παλατινάτου-Μόσμπαχ

H **Μαργαρίτα**, γερμ. Margarete von Pfaltz-Mosbach (2 Μαρτίου 1432 - 14 Σεπτεμβρίου 1457) από τον Οίκο του Βίττελσμπαχ ήταν κόρη του κόμη του Παλατινάτου-Μόσμπαχ και με τον γάμο της έγινε κόμισσα του Χάναου.

## Βιογραφία
Ήταν η πρώτη κόρη του Όθωνα Α΄ κόμη του Παλατινάτου-Μόσμπαχ και της Ιωάννας των Βίττελσμπαχ, κόρης του Ερρίκου ΙΣΤ΄ δούκα της Βαυαρίας-Λάντσουτ.

## Οικογένεια
Παντρεύτηκε το 1446 τον Ράινχαρντ Γ΄ κόμη του Χάναου και είχε τέκνα:
* Φίλιππος Α΄ 1449-1500, κόμης του Χανάου-Μύντσενμπεργκ.
* Μαργαρίτα 1452-1467, απεβ. 15 ετών.

## Πρόγονοι





## Πηγές
* Reinhard Dietrich: Die Landesverfassung in dem Hanauischen, in the series Hanauer Geschichtsblätter, vol. 34, Hanau, 1996, ISBN 3-9801933-6-5
* Reinhard Dietrich: Die Abdankung Ulrichs V. von Hanau — Ursachen und Folgen, in: Hanauer Geschichtsblätter, vol. 31, Hanau 1993
* Fried Lübecke: Hanau. Stadt und Grafschaft, Cologne, 1951, p. 95 ff
* Reinhard Suchier: Genealogie des Hanauer Grafenhauses. In: Festschrift des Hanauer Geschichtsvereins zu seiner fünfzigjährigen Jubelfeier am 27. August 1894, Hanau, 189.
* Günther Wüst: Pfalz-Mosbach (1410-1499). Geschichte einer pfälzischen Seitenlinie des 15. Jahrhunderts unter besonderer Berücksichtigung der Territorialpolitik., thesis, Heidelberg, 1976
* Ernst J. Zimmermann: Hanau Stadt und Land, 3rd ed., Hanau, 1919, reprinted: 1978

## Παραπομπές


Κατηγορία:Οίκος του Βίττελσμπαχ
Κατηγορία:Γερμανίδες κόμισσες
Ιστορίαι

Η αρχαιοελληνική λέξη **Ιστορίαι** (Ιστορίες) μπορεί να αναφέρεται σε:

* Ηροδότου Ιστορίαι
* Θουκυδίδου Ιστορίαι
Ελένη του Παλατινάτου-Ζίμμερν

Η **Ελένη**, γερμ. Helena von Pfaltz-Simmern (13 Ιουνίου 1532 - 5 Φεβρουαρίου 1579) από τον Οίκο του Βίττελσμπαχ ήταν κόρη του δούκα του Παλατινάτου-Ζίμμερν και με τον γάμο της έγινε κόμισσα του Χάναου-Μύντσενμπεργκ.

## Βιογραφία
Ήταν η έβδομη κόρη του Ιωάννη Β΄ δούκα του Παλατινάτου-Ζίμμερν και της Βεατρίκης του Μπάντεν, κόρης του Χριστοφόρου Α΄ μαργράβου του Μπάντεν-Μπάντεν.

## Οικογένεια
Παντρεύτηκε το 1551 τον Φίλιππο Γ΄ κόμη του Χάναου-Μύντσενμπεργκ και είχε τέκνα:
* Φίλιππος-Λουδοβίκος Α΄ 1553-1580, κόμης του Χάναου-Μύντσενμπεργκ.
* Δωροθέα 1556-1638, παντρεύτηκε πρώτα τον Άντον του Όρτενμπουργκ και μετά τον Βόλρατ του Κλάιχεν-Κράνιχφελτ-Έρενσταϊν-Μπλάνκενχαϊμ.
* Μαρία 1562-1605, άγαμη.
* Ράινχαρτ-Γουλιέλμος 1557-1558 απεβ. 1 έτους, Ιωάννης-Φίλιππος 1559-1560 απεβ. 1 έτους.

## Πρόγονοι





## Πηγές
* Adrian Willem Eliza Dek: De Afstammelingen van Juliana van Stolberg tot aan het jaar van de vrede van Munster, Zaltbommel, 1968.
* Reinhard Dietrich: Die Landesverfassung in dem Hanauischen, in: Hanauer Geschichtsblätter, vol. 34, Hanau, 1996, ISBN 3-9801933-6-5.
* Reinhard Suchier: Genealogie des Hanauer Grafenhauses, in: Festschrift des Hanauer Geschichtsvereins zu seiner fünfzigjährigen Jubelfeier am 27. August 1894, Hanau, 1894.
* Reinhard Suchier: Die Grabmonumente und Särge der in Hanau bestatteten Personen aus den Häusern Hanau und Hessen, in: Programm des Königlichen Gymnasiums zu Hanau, Hanau 1879, pp. 1–56.
* Ernst J. Zimmermann: Hanau Stadt und Land, 3rd ed., Hanau, 1919, reprinted 1978.

## Παραπομπές


Κατηγορία:Οίκος του Βίττελσμπαχ
Κατηγορία:Γερμανίδες κόμισσες
Ελισάβετ της Έσσης (1503-1563)

thumb|right|150px|Ο θυρεός του Οίκου της Έσσης.
Η **Ελισάβετ** (, 4 Μαρτίου 1503 - 4 Ιανουαρίου 1563) από τον Οίκο της Έσσης ήταν κόρη του λαντγράβου της Έσσης και με τους γάμους της έγινε πρώτα δούκισσα του Παλατινάτου-Τσβάιμπρυκεν και μετά δούκισσα του Παλατινάτου-Ζίμμερν-Σπόνχαϊμ.

## Βιογραφία
Ήταν η τέταρτη κόρη του Γουλιέλμου Α΄, λαντγράβου της Κάτω Έσσης και της Άννας των Γουέλφων, κόρης του Γουλιέλμου Δ΄, δούκα του Μπράουνσβαϊγκ-Βολφενμπύτελ.

## Οικογένεια
Παντρεύτηκε πρώτα το 1525 τον Λουδοβίκο Β΄ του Βίττελσμπαχ, δούκα του Παλατινάτου-Τσβάιμπρυκεν και είχε τέκνο:
* Βόλφγκανγκ 1526-1569, δούκας του Παλατινάτου-Τσβάιμπρυκεν.

Το 1532 απεβίωσε ο Λουδοβίκος Β΄ και η Ελισάβετ έκανε το 1541 δεύτερο γάμο με τον Γεώργιο, δούκα του Ζίμμερν-Σπόνχαϊμ και είχε ένα τέκνο:
* Ιωάννης 1541-1562

## Πρόγονοι

## Παραπομπές


## Πηγές
* Women in Power 1500-1540, viewed on 12 July 2010, part of: Martin K.I. Christensen: Worldwide Guide to Women in Leadership

Κατηγορία:Οίκος του Βίττελσμπαχ
Κατηγορία:Παλατινές κόμισσες του Τσβάιμπρυκεν
Κατηγορία:Γερμανίδες δούκισσες
Νικόλαος Καστρινός

Ο **Νικόλαος Καστρινός** (Ερεσσός Μυτιλήνης, Λέσβος, 1888 – Θεσσαλονίκη, 23 Φεβρουαρίου 1981) ήταν Έλληνας δημοσιογράφος, εκδότης και πολιτικός. Για τη συνολική του προσφορά στο συνδικαλιστικό κίνημα, στην πολιτική και την κοινωνία βραβεύτηκε με το αργυρό μετάλλιο της πόλης της Θεσσαλονίκης, το 1970, ενώ άφησε και πλούσιο συγγραφικό έργο.
Τα παιδικά του χρόνια τα έζησε στην Οδησσό της –σημερινής- Ουκρανίας, που τότε ανήκε αρχικά στη Ρωσική Αυτοκρατορία κι ακολούθως στην ΕΣΣΔ. Ακολούθως μετέβη στην Κωνσταντινούπολη όπου άρχισε να δημοσιογραφεί, στην αρχή ως ανταποκριτής Ρωσικών εφημερίδων, ακολούθως δε, χρήματισε ο ίδιος εκδότης. Μετά την απελευθέρωση της Θεσσαλονίκης εγκαταστάθηκε εκεί και έλαβε μέρος στα κοινά της πόλης, καθώς εκλέχθηκε επανειλημμένα, δημοτικός σύμβουλος. Υποστήριξε, μέσα από τα κείμενά του, εργατικά αιτήματα και δημοκρατικές διεκδικήσεις, ενώ από το 1917 έως το 1945 εξέδιδε τα δικά του φύλλα εφημερίδων, ενώ συνεργάστηκε με τις εφημερίδες «Θεσσαλονίκη» και «Μακεδονία». Πήρε μέρος στο Κίνημα της Εθνικής Άμυνας (1917). Συνδεόταν φιλικά με τους Νίκο Καζαντζάκη, Κωστή Παλαμά, Δημήτρη Γληνό, ενώ υπήρξε πολιτικός φίλος του Ελευθέριου Βενιζέλου και του Αλέξανδρου Παπαναστασίου.
Πέθανε σε ηλικία 93 ετών και κηδεύτηκε δημοσία δαπάνη την επομένη του θανάτου του, στις 24 Φεβρουαρίου 1981, από τον Ι.Ν. της Ευαγγελίστριας Θεσσαλονίκης.

## Πηγή
* Εφημερίδα *Μακεδονία*, φύλλο της 24 Φεβρουαρίου του 1981, σελ. 1, άρθρο με τίτλο: «Πέθανε ο Νικόλαος Καστρινός»

Κατηγορία:Έλληνες δημοσιογράφοι του 19ου αιώνα
Κατηγορία:Έλληνες πολιτικοί
Μάργκαρετ Χουγκς

H **Μάργκαρετ Χουγκς** (γερμ. *Margaret Hughes/Hewes*, 29 Μαΐου 1630 - 1 Οκτωβρίου 1719) ή Πεγκ Χιούζ θεωρείται συχνά η πρώτη επαγγελματίας γυναίκα ηθοποιός της Αγγλίας που ανέβηκε στη σκηνή στις 8 Δεκεμβρίου 1660. Ήταν η ερωμένη του Ροβέρτου του Ρήνου-Παλατινάτου και στρατηγού του Αγγλικού Εμφυλίου Πολέμου.

## Η προσωπική της ζωή
Η Χιούζ ήταν διάσημη για τις χάρες της ως ηθοποιού: ο χρονικογράφος Σάμιουελ Πηπς τη θεωρεί "*μία εξαιρετικά ωραία γυναίκα*" και λέγεται ότι ήταν "*μία καλλονή με σκούρα δακτυλιδωτά μαλλιά, λεπτή σιλουέτα, και ιδιαίτερα ωραία πόδια*". Ο Πηπς προτείνει ότι αυτή ήταν ερωμένη του Σερ Τσαρλς Σέντλυ, ενός αξιόλογου δραματουργού και "*διάσημου δανδή*" της δεκαετίας του 1660. Επίσης αναφέρεται ότι η Μάργκαρετ είχε σχέση και με τον ίδιο τον Κάρολο Β΄ της Αγγλίας για μικρό διάστημα. Πιστεύεται ότι η Χιούζ είχε έναν νόθο γιο, ονόματι Άρθουρ, αλλά δεν υπάρχουν αποδεικτικά στοιχεία γι' αυτό.

## Οικογένεια
Ήταν ερωμένη του Ροβέρτου του Ρήνου, Δούκα του Κάμπερλαντ, και είχε τέκνο:
* (νόθη) Ρουπέρτα (1671-1740), παντρεύτηκε τον Ιμάνιουελ Σκρόουπ Χάου, διπλωμάτη, στρατιωτικό και μέλος του Κοινοβουλίου.

## Πηγές
* Gilder, Rosamond. Enter the Actress: The First Women in the Theatre. Boston, Houghton Mifflin, 1931.
* Halliday, F. E., A Shakespeare Companion 1564–1964. Baltimore, Penguin, 1964.
* Highfill, Philip H., Kalman A. Burnim and Edward A. Langhans. Volume 8 of A Biographical Dictionary of Actors, Actresses, Musicians, Dancers, Managers and Other Stage Personnel in London, 1660–1800. Southern Illinois University Press, 1982.
* Howe, Elizabeth. The First English Actresses: Women and Drama, 1660–1700. Cambridge, Cambridge University Press, 1992.
* Rennert, Hugo Albert. The Spanish Stage in the Time of Lope de Vega. Hispanic Society of America, 1909.
* Spencer, Charles. Prince Rupert: The Last Cavalier. London: Phoenix, 2007. ISBN 9780753824016.
* Thomson, Peter, et al., eds. The Cambridge History of British Drama. 3 Volumes, Cambridge, Cambridge University Press, 2004.
* Wilson, John Harold. All the King's Ladies: Actress of the Restoration. Chicago, University of Chicago Press, 1958
* Macqueen-Pope, W. Ladies First; the Story of Woman's Conquest of the British Stage. London: Allen, 1952



Κατηγορία:Βασιλικές ερωμένες
Σαβίνα του Παλατινάτου-Ζίμμερν

Η **Σαβίνα**μ, γερμ. Sabina von Bayern (1528 - 1578) από τον Οίκο του Βίττελσμπαχ ήταν κόρη του κόμη του Παλατινάτου-Ζίμμερν και με τον γάμο της έγινε κόμισσα του Έχμοντ.

## Βιογραφία
Ήταν η όγδοη κόρη του Ιωάννη Β΄ κόμη του Παλατινάτου-Ζίμμερν και της Βεατρίκης, κόρης του Χριστοφόρου Α΄ μαργράβου του Μπάντεν-Μπάντεν.

Όταν ο σύζυγός της συνελήφθη και κατηγορήθηκε για προδοσία το 1567, η Σαβίνα έγραψε μία επιστολή στον Φίλιππο Β΄ της Ισπανίας και παρακαλούσε για την απελευθέρωσή του. Όμως δεν έγινε κάτι επωφελές και ο Λάμοραλ αποκεφαλίστηκε το επόμενο έτος.

## Οικογένεια
Παντρεύτηκε το 1544 τον Λάμοραλ κόμη του Έχμοντ και απέκτησε 12 τέκνα:
* Κάρολος, 7ος κόμης του Έχμοντ, πρίγκιπας του Γκάβρε. Νυμφεύτηκε τη Μαρία ντε Λανς, κυρία του Ωμπινύ.

## Πρόγονοι





## Πηγές
*
*

## Παραπομπές


Κατηγορία:Οίκος του Βίττελσμπαχ
Αλίτσια Σεμπλίνσκα

Η **Αλίτσια Μάρια Σεμπλίνσκα** (, 29 Απριλίου 2002, Τσιεχάνουφ) είναι Πολωνή τραγουδίστρια, η οποία κέρδισε την δέκατη σεζόν του *The Voice of Poland* το 2019. Την επόμενη χρονιά, κέρδισε την εθνική επιλογή της Πολωνίας για τη Eurovision, *Szansa na sukces*, με το τραγούδι «Empires», όπου το ερμήνευσε στον δεύτερο ημιτελικό του Διαγωνισμού Τραγουδιού Eurovision 2020 στο Ρότερνταμ στις 14 Μαΐου 2020. Στις 18 Μαρτίου 2020, ο διαγωνισμός ακυρώθηκε λόγω της πανδημίας COVID-19.

## Δισκογραφία
**Singles**

* "Prawie my" (2019)
* "Empires" (2020)
* "Gdzieś" (2020)
* "Pusto" (2020)
* "Kolęda dla Nieobecnych" (2020)
* "Na Pamięć" (2020)
* "Growing Up" (2021)
* "Ej, stop!" (2021)
* "Spójrz" (2021)
* "IDK" (2022)
* "Movin' On" (2022)
* "W Moim Garażu" (2022)
* "Sekret" (2022)
* "Stick Together" (2022)
* "New Home" (2023)

## Παραπομπές


Κατηγορία:Πολωνές τραγουδίστριες
Κατηγορία:Διαγωνισμός Τραγουδιού Eurovision 2020
Κατηγορία:Συμμετέχοντες στη Eurovision
Κατηγορία:Πολωνές τραγουδίστριες του 21ου αιώνα
Βίλμα Κύρου

Η **Βίλμα Κύρου** (Σέρρες, 1924 – Αθήνα, 31 Ιανουαρίου 2013) ήταν Ελληνίδα ηθοποιός του θεάτρου και, του σινεμά. Απόφοιτος της Δραματικής Σχολής της Μαρίκας Κοτοπούλη, ανέβηκε για πρώτη φορά στο θεατρικό σανίδι του «Θεάτρου ΡΕΞ» σε ηλικία 19 ετών, παίρνοντας μέρος στην παράσταση «Ποπολάρος» του Γρηγορίου Ξενοπούλου. Συνεργάστηκε με τους θιάσους των Βασίλη Λογοθετίδη, Δημήτρη Μυράτ και εσχάτως με εκείνον του Γιώργου Μεσσάλα, ενώ από το 1955 υπήρξε η ίδια θιασάρχης ανεβάζοντας έργα του παγκοσμίου ρεπερτορίου, αρκετά εκ των οποίων μεταφέρθηκαν στον κινηματογράφο. Επίσης, εμφανίστηκε σε ταινίες αλλά και σε θεατρικές παραστάσεις της κρατικής τηλεόρασης στο πλαίσιο της εκπομπής *[[Το θέατρο της Δευτέρας]]*.

## Φιλμογραφία

## Παραστασιογραφία

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Πηγές
* Σελίδα της ηθοποιού στον διαδικτυακό τόπο του ελληνικού κινηματογράφου 
## Παραπομπές


Κατηγορία:Ελληνίδες ηθοποιοί θεάτρου
Δωροθέα του Μπράουνσβαϊγκ-Λύνεμπουργκ

Η **Δωροθέα**, γερμ. Dorothea von Braunschweig-Lüneburg (1 Ιανουαρίου 1570 - 15 Αυγούστου 1649) από τον Οίκο των Γουέλφων ήταν κόρη του δούκα του Μπράουνσβαϊγκ-Λύνεμπουργκ και με τον γάμο της έγινε δούκισσα του Παλατινάτου-Τσβάιμπρυκεν-Μπίρκενφελντ.

## Βιογραφία
Ήταν η τρίτη κόρη του Γουλιέλμου ΣΤ΄ του *Νεότερου*, δούκα του Μπράουνσβαϊγκ-Λύνεμπουργκ και της Δωροθέας του Όλντενμπουργκ, κόρης του Χριστιανού Γ΄ της Δανίας.

## Οικογένεια
Παντρεύτηκε το 1590 τον Κάρολο Α΄ των Βίττελσμπαχ, δούκα του Παλατινάτου-Τσβάιμπρυκεν-Μπίρκενφελντ και είχε τέκνα:
* Γεώργιος Γουλιέλμος 1591-1669, κόμης του Μπίρκενφελντ
* Σοφία 1593-1676, παντρεύτηκε τον Κράτο Ζ΄ του Χοενλόε-Νόιενσταϊν-Βάικερσχαϊμ, γιο του Βόλφγκανγκ, κόμη του Χοενλόε-Βάικερσχαϊμ
* Φρειδερίκος 1594-1626, ιερέας (canon) στο Στρασβούργο
* Χριστιανός Α΄ 1598-1654, κόμης του Μπίρκενφελντ-Μπίσβαϊλερ

## Πηγές
* Jahresbericht [afterw.] Trierer Jahresberichte, 1858, p. 50 (Digitalised)

## Παραπομπές


Κατηγορία:Οίκος των Γουέλφων
Κατηγορία:Παλατινές κόμισσες του Τσβάιμπρυκεν
Άννα της Έσσης

Η **Άννα**, γερμ. Anne von Hessen (13 Νοεμβρίου 1504 - 31 Μαρτίου 1567) από τον Οίκο της Έσσης ήταν κόρη του λαντγκράβου της Έσσης και με τον γάμο της έγινε δούκισσα του Παλατινάτου-Τσβάιμπρυκεν. 

## Βιογραφία
Ήταν η δεύτερη κόρη του Φιλίππου Α΄ λαντγκράβου της Έσσης και της Χριστίνας των Βέττιν, κόρης του Γεωργίου δούκα της Σαξονίας.

## Οικογένεια
Παντρεύτηκε το 1544 τον Βόλφγκανγκ των Βίττελσμπαχ δούκα του Παλατινάτου-Τσβάιμπρυκεν και είχε τέκνα:
* Χριστίνα 1546-1619.
* Φίλιππος-Λουδοβίκος 1547-1614, κόμης του Νόιμπουργκ. Οι απόγονοι του κύριου κλάδου του θα κληρονομήσουν το 1685 το Παλατινάτο, ενώ οι απόγονοι του κλάδου του Ζούλτσμπαχ θα κληρονομήσουν το 1777 το Παλατινάτο και τη Βαυαρία.
* Ιωάννης Α΄ 1550-1604, παλατινός κόμης του Τσβάιμπρυκεν. Τρεις απόγονοί του θα γίνουν βασιλείς της Σουηδίας.
* Άννα 1554-1576, απεβίωσε 22 ετών.
* Ελισάβετ 1555-1625.
* Όθων-Ερρίκος 1556-1604, κόμης του Ζούλτσμπαχ. 
* Φρειδερίκος 1557-1597, κόμης του Βόενστραους-Πάρκσταϊν.
* Βαρβάρα 1559-1618, παντρεύτηκε τον Γκότφριντ κόμη του Έτινγκεν-Έτινγκεν.
* Κάρολος Α΄ 1560-1600, κόμης του Μπίρκενφελντ. Οι απόγονοί του θα κληρονομήσουν το 1799 το Παλατινάτο και τη Βαυαρία· από δούκες θα αναβαθμιστούν σε βασιλείς.
* Μαρία-Ελισάβετ 1561-1629, παντρεύτηκε τον Έρικ ΙΒ΄ κόμη του Λάινινγκεν-Ντάγκσμπουργκ-Χάρντενμπουργκ.
* Δωροθέα-Αγνή 1551-1552, Ελισάβετ 1553-1554, Σουζάνα 1564-1565, απεβίωσαν νήπια.

## Πρόγονοι

## Πηγές
* Friedrich Rehm: Handbuch der Geschichte beider Hessen p. 82
* Christoph von Rommel: Geschichte von Hessen p. 609 ff

## Παραπομπές


Κατηγορία:Οίκος της Έσσης
Κατηγορία:Παλατινές κόμισσες του Τσβάιμπρυκεν
Χριστίνα της Σαξονίας, λαντγκραβίνα της Έσσης

Η **Χριστίνα**, γερμ. Christine von Sachsen (27 Αυγούστου 1471 - 17 Απριλίου 1539) από τον Οίκο των Bέττιν ήταν κόρη του δούκα της Σαξονίας και με τον γάμο της έγινε λαντγκραβίνα της Έσσης.

## Βιογραφία
Ήταν η πρώτη (επιζήσασα) κόρη του Γεωργίου δούκα της Σαξονίας και της Βαρβάρας των Γιαγκελλόνων, κόρης του Καζίμιρ Δ΄ της Πολωνίας.

## Οικογένεια
Παντρεύτηκε το 1523 τον Φίλιππο Α΄ λάντγκραβο της Έσσης και είχε τέκνα:
* Αγνή 1527-1555, παντρεύτηκε πρώτα τον Μαυρίκιο των Βέττιν εκλέκτορα της Σαξονίας και μετά τον Ιωάννη-Φρειδερίκο Β΄ Βέττιν δούκα της Σαξονίας.
* Άννα 1529-1591, παντρεύτηκε τον Βόλφγκανγκ των Βίττελσμπαχ κόμη του Παλατινάτου-Τσβάιμπρυκεν.
* Γουλιέλμος Δ΄ 1532-1592, λάντγκραβος της Έσσης-Κάσσελ. Ο απόγονός του Φρειδερίκος έγινε βασιλιάς της Σουηδίας.
* Βαρβάρα 1536-1597, παντρεύτηκε πρώτα τον Γεώργιο Α΄ δούκα της Βυρτεμβέργης-Μέμπελγκαρτ και μετά τον Δανιήλ κόμη του Βάλντεκ.
* Λουδοβίκος Δ΄ 1537-1604, λάντγκραβος της Έσσης-Μάρμπουργκ, άτεκνος.
* Ελισάβετ 1539-1582, παντρεύτηκε τον Λουδοβίκο ΣΤ΄ των Βίττελσμπαχ εκλέκτορα του Παλατινάτου.
* Φίλιππος Β΄ 1541-1583, λάντγκραβος της Έσσης-Ράινφελς, άτεκνος.
* Χριστίνα 1543-1604, παντρεύτηκε τον Αδόλφο δούκα του Χόλσταϊν-Γκόττορπ.
* Γεώργιος Α΄ 1547-1596, λάντγκραβος της Έσσης-Ντάρμστατ.
* Φίλιππος-Λουδοβίκος 1534-1535, απεβ. νήπιο.

## Πηγές
* De Lamar Jensen, Reformation Europe: Age of Reform and Revolution. 2nd ed. (Lexington, Massachusetts: Heath, 1992).
* Hastings, Eells. Attitudes of Martin Bucer Toward the Bigamy of Philip of Hesse, Brooklyn, New York.: AMS Press inc. (2003) ISBN 0-404-19829-5 [1]Find in a Library
* Jackson, Samuel Macauley, ed. (1914). "Philip I landgrave of Hesse". New Schaff–Herzog Encyclopedia of Religious Knowledge (third ed.). London and New York: Funk and Wagnalls.

## Παραπομπές


Κατηγορία:Οίκος των Βέττιν
Γεώργιος Ζουγανέλης

Ο **Γεώργιος Ζουγανέλης** γεννήθηκε στις 29 Απριλίου 1961 στην  Αθήνα.

Χρημάτισε Διευθυντής του Σχολείου Δεύτερης Ευκαιρίας (ΣΔΕ) των Φυλακών Κορυδαλλού, από την ίδρυσή του, το 2005, ως τον αιφνίδιο θάνατό του το Σάββατο 30 Ιανουαρίου 2016. Αποφοίτησε το 1979 από την Αθωνιάδα Εκκλησιαστική Ακαδημία, από όπου έλαβε και πτυχίο Αγιογραφίας, και το 1984 από την Θεολογική Σχολή του Καποδιστριακού Πανεπιστημίου, ενώ παράλληλα έκανε σπουδές Βυζαντινής Μουσικής και Θεωρητικά στο Ωδείο Αθηνών.

Εργάστηκε ως Θεολόγος στην Δευτεροβάθμια Εκπαίδευση και υπήρξε διακεκριμένος ιεροψάλτης και αγιογράφος. Ο Γιώργος Ζουγανέλης είναι από τους πρωτοπόρους της εκπαίδευσης στις φυλακές και στα Σχολεία Δεύτερης Ευκαιρίας με τεράστια προσφορά που συνομολογείται από κρατούμενους, συναδέλφους του εκπαιδευτικούς, σωφρονιστικούς υπαλλήλους, αξιωματούχους του Καταστήματος Κράτησης Κορυδαλλού και τους συναφείς κρατικούς φορείς.

Η πολιτεία, άλλωστε, κατόπιν πρότασης των εκπαιδευομένων του Σχολείου, τίμησε την προσφορά του ονομάζοντας το σχολείο σε: ***2<sup>ο</sup> ΣΔΕ Κορυδαλλού «Γεώργιος Ζουγανέλης»***.  Στην μνήμη του φίλοι και συνεργάτες του στην εκπαίδευση των κρατουμένων ίδρυσαν το ***Δίκτυο για τον Πολιτισμό και την Εκπαίδευση στις Φυλακές «Γεώργιος Ζουγανέλης»***.

Μέλος υπερπολύτεκνης οικογένειας, η οποία κατείχε μάλιστα από το 1984 το ρεκόρ Γκίνες με 19 παιδιά από τους ίδιους γονείς, είναι γιος του Σταύρου Ζουγανέλη και της Βασιλικής, το γένος Μαρινάκη. 
μικρογραφία|Ο Γιώργος Ζουγανέλης στο Παράρτημα του 2ου ΣΔΕ Κορυδαλλού
Η προσωπικότητα και το έργο του ενέπνευσαν στη συγγραφέα Ελένη Λαδιά, συνεργάτη του Γιώργου Ζουγανέλη και εθελόντρια στο Σχολείο των φυλακών, τον «Λουκά», ήρωα του μυθιστορήματός της *Θεοφόροι και Δαιμονοφόροι*, καθώς και διηγήματα που περιλαμβάνονται στην συλλογή *Το άγιο περιστέρι και ο Κορυδαλλός οδύνης**.*

## Παραπομπές


## Εξωτερικοί Σύνδεσμοι
https://web.archive.org/web/20200222163003/http://www.ekkna.net/index.php/contuct-us/8-ta-nea-mas/223-antio-daskale-antio-giorgo-zouganeli

https://web.archive.org/web/20200222163003/https://www.pemptousia.gr/2016/02/scholio-defteris-efkerias-filakon-koridallou-mia-empiria-eleftherias/

https://diastixo.gr/epikaira/apopseis/4811-giorgos-zouganelis

https://web.archive.org/web/20170903150439/http://cretaadulteduc.gr/blog/?p=1140

https://www.efsyn.gr/ellada/koinonia/57376_2o-sde-korydalloy-georgios-zoyganelis

https://www.presspublica.gr/efige-o-daksalos-ton-filakismenon/ 

https://www.kathimerini.gr/1059535/article/epikairothta/ellada/epishmh-premiera-polwnikhs-tainias-stis-fylakes-toy-korydalloy

https://www.protothema.gr/greece/article/550090/apeviose-o-dieuthudis-tou-sholeiou-ton-fulakon-korudallou-giorgos-zouganelis/

https://web.archive.org/web/20200222163014/https://www.esos.gr/arthra/42190/sde-giorgos-zoyganelis-metonomastike-sholeio-tis-fylakis-korydalloy

http://www.avgi.gr/article/10839/6568637/deutere-eukairia-sto-scholeio-deutere-eukairia-ste-zoe

https://www.youtube.com/watch?v=4OnE3s0ncvo

Κατηγορία:Απόφοιτοι του Ωδείου Αθηνών
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Άγιος Γεώργιος Μυκόνου

Ο **Άγιος Γεώργιος** ή **Μπάος** είναι μικρή ακατοίκητη βραχονησίδα στο δυτικό τμήμα του νησιού της Μυκόνου. Βρίσκεται απέναντι από τη Χώρα της Μυκόνου, ενώ δίπλα της υπάρχουν οι βραχονησίδες Κάβουρας και Μικρό Καβουρονήσι.Οι τίτλοι ιδιοκτησίας της βραχονησίδας ανήκουν εξολοκλήρου στην οικογένεια Μπάου-Βιστακη.

Η ονομασία Μπάος προέρχεται από τον Μυκονιάτη πειρατή Γεώργιο Μπάο και η ονομασία Άγιος Γεώργιος από το ομώνυμο εκκλησάκι που δεσπόζει πάνω σε αυτή. Διοικητικά ανήκει στη Δημοτική Ενότητα Μυκονίων, η οποία υπάγεται στον Δήμο Μυκόνου. Καταλαμβάνει έκταση 0,12 τετραγωνικά χιλιόμετρα και το ψηλότερο σημείο της είναι 16 μέτρα πάνω από την επιφάνεια της θάλασσας.

## Ιστορία και παραδόσεις

Τη βραχονησίδα χρησιμοποίησε σαν ορμητήριο του κατά τα Ορλωφικά ο Γεώργιος Μπάος κουρσεύοντας οθωμανικά πλοία. Αργότερα, το νησί πέρασε στην ιδιοκτησία της οικογένειας του και προς τιμήν του κτίστηκε πάνω το εκκλησάκι του Αγίου Γεωργίου. Παλαιότερα, στη νησίδα υπήρχε οικισμός με την ονομασία Μπάος. 

Σύμφωνα με την τοπική παράδοση της Μυκόνου, στη νησίδα ήταν η κατοικία ενός βρυκόλακα που έβγαινε το βράδυ για να πιει το αίμα ανθρώπων. Επίσης, στη νησίδα σύμφωνα με τη λαϊκή παράδοση εξόριζαν βρυκόλακες, καθώς λόγω του αλμυρού νερού δεν μπορούσαν να φύγουν από εκεί, όπου και σήμερα αποτυπώνονται στα βράχια τα πρόσωπα τους. Ο Μπάος χρησίμευσε ως νεκροταφείο και τόπος καύσης για όσους πιστευόταν ότι ήταν βρυκόλακες. Ένα τέτοιο περιστατικό έγινε στις αρχές του 18ου αιώνα.

## Παραπομπές


## Εξωτερικοί σύνδεσμοι
* Επίσημη ιστοσελίδα Δήμου Μυκόνου 

Κατηγορία:Βραχονησίδες της Μυκόνου
Σιδηροδρομικός Σταθμός Κιάτου-Σικυώνας

Ο **Σιδηροδρομικός Σταθμός Κιάτου-Σικυώνας** ήταν σιδηροδρομικός σταθμός στο Κιάτο της Κορινθίας, επί της γραμμής Πειραιά - Πάτρας. Ο σταθμός εγκαινιάστηκε το 1885. Στις 9 Ιουλίου 2007, ο σταθμός έπαυσε να λειτουργεί, καθώς αντικαταστάθηκε από τον νέο ομώνυμο σταθμό, ενώ ο παλαιός συνέχισε να χρησιμοποιείται μόνο για εκδρομική λειτουργία μέχρι το 2009, οπότε και έκλεισε οριστικά.

## Παραπομπές


Κιατο
Κιατο
Κιατο
Κιατο
Κιατο